Venų varikozė atsiranda, kai sutrinka venų vožtuvų veikla, dėl to blogėja veninio kraujo tekėjimas. Didėjant kraujo sąstoviui, didėja spaudimas venose, dar labiau sutrikdydamas vožtuvų funkcionavimą. Progresuojant ligai, venos plečiasi, tampa vingiuotos ir matomos, susidaro poodiniai mazgai. Paviršinių venų išsiplėtimas pasitaiko dažniau, nei giliųjų. Varikozinės kojų venos (mazgai) būna patinusios ir iškilusios, melsvai violetinio atspalvio. Kojų venų ligos simptomai Voratinklinės venos, teleangiektazijos (išsiplėtę paviršiniai kapiliarai) Pėdų, čiurnų tinimas, ypač antroje dienos pusėje, ilgai stovint, sėdint Kojų skausmas, sunkumas Neramių kojų sindromas, mėšlungis, ypač naktimis Rudos dėmės, odos ir poodžio sukietėjimai čiurnos srityje Opos (čiurnų, blauzdų srityse) Simptomai paprastai sustiprėja šiltuoju metų laikotarpiu arba ilgą laiką stovint. Susilpnėja pavaikščiojus arba pakėlus kojas. Venų varikozės gydymas Prevencija – pirmas žingsnis, padėsiantis atitolinti intervencinį gydymą Chirurginis gydymas (jei prevencinės priemonės neveiksmingos, jei varikozinės venos sukelia daug skausmo, gydytojas gali rekomenduoti chirurginį gydymą) Minimaliai invazyvūs gydymo būdai (gydymas lazeriu, skleroterapija, endoveninės operacijos, gydymas bioklijais) Vaistų, efektyviai gydančių venų varikozę, nėra. Prieš pasirenkant gydymo būdą, gydytojas aptars, kuris iš jų kiekvienuindividualiu atveju tinkamiausias ir kokios galimos rizikos. Rekomenduotas gydymo būdas priklauso nuo simptomų, nuo to, kokios venos ir kaip stipriai yra pažeistos.